Aquest espai està destinat a contestar les preguntes que es plantegen habitualment al voltant del capital risc: què és, en què es diferencia del finançament bancari, quins passos i requeriments has de seguir per accedir-hi, etc.
El capital risc pot ser una font de finançament adequada per una determinada tipologia d'empresa, que opera amb uns sectors innovadors i té uns socis oberts a la presència d'aquest nou "company de viatge" i unes perspectives d'elevada rendibilitat o de gran creixement.
Per tant, no és adequada ni accessible per qualsevol tipus d'empresa.
Les diferències entre el capital risc i el finançament bancari són:
El capital risc no requereix garanties ni avals personals dels persones emprenedores que formen part del capital de les empreses en les que inverteix, sinó que suposa tenir un soci més a l'empresa.
El finançament bancari, normalment demana garanties i no s'involucra en la gestió.
Les aportacions, en el cas del capital risc, són, normalment, en forma de capital, per la qual cosa no s'han de pagar interessos, però sí dividends en cas que l'empresa tingui beneficis i decideixi repartir-los.
El capital risc aporta una participació activa als consells d'administració i en el seguiment de les empreses participades.
En el cas del finançament bancari, l'empresa no té a l'entitat financera al seu consell d'administració, si no que es tracta només d'un proveïdor de diner a un tipus d'interès pactat, sense cessió d'accions
Les empreses de Capital risc, i els Business Angels, busquen:
Normalment, les fases a seguir fins a obtenir el finançament seran:
Sempre és necessari haver elaborat un pla de negocis complet i detallat.
El pla ha de contenir les previsions pels propers 3-5 anys, i sobre tot indicar quants diners es necessitaran i per què.
Un cop tinguem definit el pla de negocis, hem d'identificar les empreses de capital risc que més s'adeqüen al nostre perfil (petites, mitjanes o grans) i presentar-lo.
També hem de tenir present el valor afegit que ens poden aportar.
Així, si per exemple volem desenvolupar una tecnologia per la telefonia mòbil, anirem a buscar una empresa de capital risc que estigui participada per un operador, perquè estarà més interessat en el nostre producte i ens aportarà més valor, coneixements i contactes.
Normalment, les empreses de Capital Risc i/o els Business Angels, signaran un contracte de confidencialitat amb el que podrem estar tranquils respecte a la propietat intel·lectual.
En un curt termini de temps, ens diran si estan o no interessats en el projecte.
Si ho estan, començaran les anàlisis a fons amb diverses reunions a fi de conèixer el negoci i l'equip directiu.
Posteriorment, s'establirà una valoració de l'empresa i es presentará el projecte al seu comitè d'inversions.
Si aquest és aprovat, s'iniciarà un procés amb diverses etapes:
Es tracta d'un procés llarg, de no menys de tres mesos, feixuc, i normalment només s'acaba invertint en un 3% dels contactes inicials.
Les empreses de capital risc operen en diferents trams d'inversió, i segons això es seleccionaran els projectes:
Les empreses de capital risc estan de forma temporal a les empreses participades, entre 3 i 7 anys pot ser un termini raonable.
La desinversió normalment es produeix d'una de les següents formes:
Normalment, al contracte inicial entre l'empresa de Capital risc i el equip promotor del projecte es pacta com i quan s'ha de produir la desinversió.
El negoci d'una empresa de capital risc consisteix en aconseguir que la seva inversió es revaloritzi el màxim possible en el menor temps.
Per tant, la desinversió esdevé el moment més delicat de tot el procés.
Si les coses han anat bé, segurament no hi haurà cap problema i totes les parts quedaran satisfetes.
Per contra, si les coses van malament, és possible que es perdi tota la inversió realitzada i s'hagi de tancar l'empresa.